|  |  |
| --- | --- |
| Zaporedna številka javnega naročila: | **JN-0313/2017** |
| Datum: | **24. 4. 2017** |

**POVABILO K ODDAJI PONUDBE**

Ponudnik:

Predmet javnega naročila: **Sistem za mobilno plačevanje parkirnin**

Vrsta postopka: zbiranje ponudb

Rok za predložitev ponudb je do **8. 5. 2017 do 09:00 ure.**

Naročnik vabi ponudnika, da skladno z razpisnimi pogoji oddajo svojo ponudbo.

**Navodila za izdelavo ponudbe:**

1. Zbiranje ponudb se izvaja po Pravilniku o naročilih manjših vrednosti.
2. Ponudnik mora izdelati ponudbo in ostalo dokumentacijo, ki se nanaša na ponudbo v slovenskem jeziku, cene pa morajo biti izražene v evrih.
3. Za pravilnost ponudbe mora ponudnik predložiti izpolnjeno, podpisano in žigosano dokumentacijo:

 - Ponudba – Priloga A

 - Referenčna potrdila – Priloga B

1. Ponudba mora biti veljavna do **30. 6. 2017.**
2. Rok za vzpostavitev dostopa naročnika do delujočega sistema je 14 dni po podpisu pogodbe. Naročnik bo z izbranim ponudnikom sklenil pogodbo za 36 mesecev od podpisa pogodbe.
3. Naročnik sme zahtevati od ponudnikov pisna pojasnila za pregled, ovrednotenje in primerjavo ponudb in v soglasju s ponudnikom popraviti računske napake, ki jih odkrije pri pregledu ponudb.
4. Ponudnik lahko dobi podrobne informacije o pripravi ponudbe na naslovu naročnika, kontaktna oseba Rudi Vuzem (rudi.vuzem@velenje.si)

1. Možnost variantne ponudbe: NE
2. Načini oddaje ponudb:

Ponudbo je potrebno oddati v zaprti in zapečateni kuverti na naslov **MESTNA OBČINA VELENJE, Titov trg 1, 3320 VELENJE** ali jo predložiti osebno v vložišču Mestne občine Velenje (kletna etaža, soba št. 10). Rok za predložitev ponudb je 10. 4. 2017 do 09:00 ure.

Na kuverti mora biti vidna oznaka **»NE ODPIRAJ – PONUDBA – Sistem za mobilno plačevanje parkirnin.**

Na hrbtni strani mora biti označen naslov pošiljatelja.

Naročnik bo upoštevalvse ponudbe, kibodo prispelev navedenem roku in bodo pravilno označene. Vsenepravočasno predložene ponudbe bo naročnik izločil iz postopka odpiranja ponudb in jih neodprte vrnilponudnikom.

Odpiranje ponudb ne bo javno.

1. Pogoj:
* ponudnik je vsaj v eni občini v Republiki Sloveniji vzpostavil in vzdržuje delujoč sistem za plačevanje parkirnine z mobilnimi in spletnimi storitvami.
1. Za izbor najugodnejšega ponudnika bo uporabljeno merilo najnižja cena nadomestila za uporabo sistema.
2. Izbrani ponudnik mora pristopiti k podpisu pogodbe v roku 5 dni od poziva naročnika k podpisu pogodbe.
3. V času razpisa naročnik in ponudnik ne smeta pričenjati in izvajati dejanj, ki bi v naprej določila izbiro določene ponudbe.
4. Naročnik si pridržuje pravico preklicati javno naročilo. Naročnik ne odgovarja za škodo, ki bi utegnila nastati izbranemu ponudniku zaradi dejstva, da pogodba ne bi bila sklenjena.

Pripravil skrbnik JN: **Rudi Vuzem**

Vodja JN: **Anton Brodnik**

Predmet javnega naročila: **Sistem za mobilno plačevanje parkirnin**

**Funkcionalni in tehnični opis sistema za plačevanje parkirnine z mobilnimi in s spletnimi storitvami**

**1. Opis**

Sistem mora omogočati plačevanje parkirnin s pomočjo SMS sporočil predpisane oblike in s pomočjo aplikacije na pametnih telefonih.

Z mobilne aplikacije mora biti omogočeno plačevanje tudi z drugimi plačilnimi instrumenti, kot so npr. Moneta, kreditne kartice in PayPal.

Sistem mora omogočati uporabo spletne denarnice, na katero si uporabnik lahko vnaprej naloži denarna sredstva in jih troši za plačevanje parkirnin.

**2. Plačilo s SMS sporočilom**

Sistem mora omogočati plačevanje s SMS sporočili preko operaterjev mobilne telefonije, ki v Sloveniji to plačevanje omogočajo: Telekom Slovenije, Si.mobil, in Telemach.

Potem, ko uporabnik parkira vozilo, pošlje strukturirano SMS sporočilo na predpisano številko. SMS sporočilo vsebuje registrsko številko avtomobila, parkirno cono in število ur parkiranja. Sistem na uporabnikov telefon pošlje povratni SMS z vsemi podatki o nameri plačila. Uporabnik pošlje potrditveni SMS. Če uporabnik potrditvenega SMSa ne pošlje, se plačilo ne izvede.

Pred iztekom plačanega časa za parkiranje sistem na uporabnikov telefon pošlje SMS obvestilo, ki ga opozori, da se bo čas iztekel. Uporabnik lahko z novim SMS sporočilom podaljša čas parkiranja.

Postopek se lahko poljubno ponavlja, uporabnik lahko pri vsaki ponovitvi določi poljuben čas parkiranja.

Če uporabnik pošlje SMS z napako, mu sistem pošlje SMS z navodilom za pravilno strukturo podatkov.

Če hoče uporabnik plačati parkirnino v času brezplačnega parkiranja, ga sistem opozori in ne omogoči plačila.

**3. Plačilo z aplikacijo za pametne telefone**

Z mobilne aplikacije mora biti omogočeno plačevanje tudi z drugimi plačilnimi instrumenti, kot so npr. Moneta, kreditne kartice in PayPal.

Aplikacija mora poleg plačila parkirnine omogočati naslednje funkcionalnosti:

- shranjevanje vsaj 5 registrskih številk,

- obveščanje o preteku plačanega časa parkiranja in ponovno plačilo za podaljšanje časa parkiranja,

- ponovitev zadnjega plačila pred iztekom plačanega časa parkiranja.

- vpogled v trenutno stanje parkiranih vozil in pregled zgodovine parkiranja za najmanj 100 zadnjih plačil.

Aplikacija mora biti na voljo za mobilne telefone z operacijskimi sistemi iOs in Android.

**4. Spletna denarnica**

Sistem mora omogočati, da si uporabnik preko spletnega dostopa v sistemu odpre lastno spletno denarnico, na katero naloži denarna sredstva in jih porablja za plačevanje parkirnin. Uporabnik lahko naloži sredstva s plačilnimi instrumenti: npr. kreditne kartice, Moneta, SMS, Pay-Pal.

**5. Sistem za redarje**

Sistem mora omogočati redarju, da s pomočjo aplikacije na pametnem telefonu preveri stanje plačane parkirnine za določeno vozilo.

Redar registrsko številko parkiranega vozila vnese ročno, ali s pomočjo fotografiranja in grafične pretvorbe slike registrske tablice na pametnem telefonu.

Aplikacija mora omogočati redarju pregled nad stanjem parkirnin v določenih conah. Ob ugotovitvi prekrška redar v aplikaciji sproži postopek evidentiranja prekrška v sistemu *e-redarstvo* proizvajalca iPiramida d.o.o., Maribor.

Sistem mora omogočati dostop do podatkov iz sistema *e-redarstvo*. Izvajalec bo naročniku posredoval tehnične zahteve za izvedbo povezave iz sistema e-redarstvo.

Aplikacija mora delovati na operacijskem sistemu Android.

Za pravilno delovanje aplikacije za redarje mora biti na pametnem telefonu omogočen prenos podatkov preko GSM ali WiFi omrežja.

**6. Zahteve za sistem**

Sistem mora v celoti delovati na opremi izvajalca. Sistem mora delovati neprekinjeno vse dni v letu. Nadgradnje in servisna dela lahko izvajalec izvaja le v času, ko je parkiranje na vseh parkirnih conah brezplačno ali tako, da je kljub nadgradnji zagotovljeno neprekinjeno delovanje sistema.

Sistem sestavljata uporabniški in administrativni del.

**6.1. Uporabniški del**

Če pride do okvare sistema, mora sistem uporabnikom, ki bi ga želeli uporabiti, sporočiti podatek o napaki in jim posredovati ustrezna navodila.

Če uporabnik želi uporabiti sistem v času brezplačnega parkiranja, oziroma če bi bil čas konca plačane parkirnine v obdobju brezplačnega parkiranja, mora sistem uporabnika o tem obvestiti in plačila parkirnine ne omogoči. Na ta način sistem varuje uporabnika pred nepotrebno porabo sredstev.

Sistem mora omogočati plačilo parkirnine le za določeno največje število ur.

**6.2. Administrativni del**

Administrativni del mora omogočati naročniku spreminjanje nastavitev sistema in pregled dogodkov.

Administrativni del mora omogočati, da naročnik območja parkiranja razdeli na cone. Vsaka cona ima svoj lastni urnik in ceno parkiranja. Sistem mora omogočati, da naročnik za posamezno cono poljubno določi, koliko minut pred iztekom plačanega časa bo sistem poslal opozorilni SMS in kolikšno je najvišje število ur, za katero je možno enkratno plačilo.

Sistem mora naročniku ves čas omogočati spletni dostop do vseh podatkov o plačanih parkirninah.

Ker podatki o registrski tablici sodijo med osebne podatke, mora izvajalec zagotoviti, da shranjevanje in varovanje podatkov v sistemu ustreza smernicam informacijskega pooblaščenca:

https://www.ip-rs.si/fileadmin/user\_upload/Pdf/smernice/Smernice\_rac\_v\_oblaku.pdf.

**7. Denarni tok**

Izvajalec mora skleniti pogodbena razmerja z vsemi operaterji, preko katerih se na račun izvajalca stekajo sredstva plačanih parkirni. Naročniku za delovanje sistema ni treba vzpostaviti nobenega poslovnega razmerja z operaterji.

Izvajalec mora enkrat mesečno naročniku na njegov račun nakazati sredstva, ki jih je prejel od operaterjev. Po vsakem nakazilu mora izvajalec naročniku izstavi račun za storitve, ki jih vsebuje zadnje nakazilo. Rok plačila računa je na 30. dan od datuma prejetja računa.

Pripravil:

Rudi Vuzem

*svetovalec III*

1. **P O N U D B A** Priloga A

Izjavljamo, da smo proučili vse zahteve iz povabila k oddaji ponudbe ter smo pripravljeni izvesti javno naročilo **Sistem za mobilno plačevanje parkirnin**, kot sledi:

|  |  |
| --- | --- |
| **1. Številka ponudbe** |  |
| Naziv in naslov ponudnika |  |

|  |
| --- |
| **2. Nadomestilo za uporabo sistema** |
| 2.1 Nadomestilo za uporabo sistema, če je mesečna vsota mobilno plačanih parkirnin manjša ali enaka 5.000 € (n1) | **%** |
| 2.2 Nadomestilo za uporabo sistema, če je mesečna vsota mobilno plačanih parkirnin večja od 5.000 € (n2) | **%** |

**Ponudnik mora navesti nadomestilo v odstotkih glede na mesečno vsoto mobilno plačanih parkirnin.**

V nadomestilu morajo biti vključeni vsi stroški ponudnika, drugih operaterjev, plačilnih instrumentov, vključno z vsemi popusti in DDV. Ponudnik bo naročniku obračunal mesečne zneske nadomestila za uporabo sistema v višini:

**(mesečna vsota mobilno plačanih parkirnin) x n1 / 100)** -če bo mesečna vsota mobilno plačanih parkirnin manjša ali enaka od 5.000 EUR, oziroma

**(mesečna vsota mobilno plačanih parkirnin) x n2 / 100)** - če bo mesečna vsota mobilno plačanih parkirnin večja od 5.000 EUR.

Naročnik bo kot ustrezno ponudbo upošteval ponudbo ponudnika, ki bo ponudil nadomestilo za uporabo sistema, če je mesečna vsota mobilno plačanih parkirnin manjša ali enaka 5.000 EUR (n1) v višini 9% ali manj in nadomestilo za uporabo sistema, če je mesečna vsota mobilno plačanih parkirnin večja od 5.000 EUR (n2) v višini 7% ali manj.

Izračunana vrednost služi izključno za izbiro najugodnejšega ponudnika. V času trajanja pogodbe se bo nadomestilo za uporabo sistema obračunavalo mesečno po dejanskih zneskih mobilno plačane parkirnin.

**PODATKI O PONUDNIKU:**

Naziv ponudnika:

Zakoniti zastopnik:

Identifikacijska številka za DDV: Matična številka:

Naslov:

Elektronski naslov: TRR:

Številka telefona: Številka faksa:

Kontaktna oseba:

Odgovorna oseba za podpis pogodbe (predmetnega naročila):

Skrbnik pogodbe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vsi zakoniti zastopniki ponudnika:

Datum, kraj: Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloga B

**REFERENČNO POTRDILO**

**Naziv in naslov potrjevalca reference:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **IZJAVA - POTRDILO REFERENCE**

Pod kazensko in materialno odgovornostjo izjavljamo, da je ponudnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_v občini \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_vzpostavil in vzdržuje delujoč sistem za plačevanje parkirnine z mobilnimi in spletnimi storitvami.

**Izjavljamo, da so bila vsa dela izvedena po predpisih stroke in ustrezno zaključena.**

Kontaktna oseba naročnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime, priimek, telefonska številka ali elektronski naslov)*

***Opomba:*** *V primeru več referenc se obrazec fotokopira.*

|  |  |
| --- | --- |
| Kraj in datum: | Naziv:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (žig) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Ime in priimek ter podpis) |